***ΤΟ ΣΧΟΛΕΙΟ***

Ο μικρός πρίγκιπας συνάντησε ένα κορίτσι μπροστά από ένα μεγάλο κτίριο.

"Τι κάνεις εκεί;", ρώτησε ο μικρός πρίγκιπας.

"Πηγαίνω στο σχολείο", απάντησε το κορίτσι.

"Τι είναι σχολείο;"

"Είναι ένας τόπος όπου οι νέοι όπως εγώ μαθαίνουν ενδιαφέροντα πράγματα. Σήμερα, μαθαίνω για παράδειγμα τη βιολογία, τα θρησκευτικά και έχουμε Zfu."

"Τι μαθαίνεις στη βιολογία;"

"Μιλάμε για τη ζωή των φυτών, των δέντρων, των λουλουδιών."

"Ω, έχω ένα φυτό στον πλανήτη μου. Είναι ένα τριαντάφυλλο. Έχεις κι εσύ ένα τριαντάφυλλο;"

"Όχι, αλλά έχουμε έναν κάκτο στην αίθουσα μαθήματος. Ασχολούμαι μ' αυτόν αλλά δεν είναι και πολλή δουλειά. Είναι ακόμα μικρός αλλά έχει πολλά αγκάθια."

" Και το τριαντάφυλλό μου έχει αγκάθια, τέσσερα. Αλλά τι είναι μια αίθουσα μαθήματος;"

"Στην αίθουσα μαθήματος συναντώ τους φίλους μου και ο καθηγητής μάς μιλάει για φυτά. Κι έπειτα έρχεται ένας άλλος καθηγητής και μας μιλάει για τη θρησκεία."

"Τι σας λέει;"

"Μας μιλάει για την αγάπη για τον συνάνθρωπο και πώς να ζούμε ειρηνικά. Για να διατηρούμε την ειρήνη στην τάξη έχουμε επίσης το Zfu."

"Τι κάνεις στο Zfu;"

"Οι φίλοι μου και οι άλλοι μαθητές της τάξης, καθόμαστε σ'έναν κύκλο και ψάχνουμε μαζί μια λύση για τα προβλήματά μας ή δουλεύουμε ομαδικά σε προγράμματα. Για εμάς είναι σημαντικό να μπορούμε να λέμε η καθεμία την άποψή της."

"Γιατί λες καθεμία;"

"Στο σχολείο μας υπάρχουν μόνο κορίτσια."

"Κρίμα, θα μου άρεσε πολύ να πηγαίνω στο σχολείο σου."

"Πρέπει να σε αφήσω τώρα. Ξεκινούν τα μαθήματα."

"Αντίο", είπε ο μικρός πρίγκιπας και έφυγε.